พบขยะหน้ากากอนามัย ถุงมือแพทย์เกลื่อนก้นทะเลเมดิเตอร์เรเนียน
พบหน้ากากอนามัย ถุงมือแพทย์ ใช้แล้วกลายเป็นขยะเกลื่อนก้นทะเลเมดิเตอร์เรเนียนนับเป็นผลกระทบทางด้านสิ่งแวดล้อมที่ตามมาจากการแพร่ระบาดของโควิด-19นักดำน้ำที่เป็นสมาชิกกลุ่มเอ็นจีโอ เคลื่อนไหวด้านสิ่งแวดล้อมทางทะเล โอเปอเรชั่น คลีน ซี (Opération mer propre) บันทึกภาพระหว่างการลงไปดำน้ำสำรวจก้นทะเลเมดิเตอร์เรเนียน รอบชายฝั่งเมืองอองทีบส์ ทางตะวันออกเฉียงใต้ของฝรั่งเศส พบว่าตลอด 2 วันที่ออกสำรวจ พบขยะหน้ากากอนามัยเกือบ 10 ชิ้น และถุงมือยางลาเท็กซ์ 14 ชิ้น ปะปนอยู่กับขยะอื่นๆ บริเวณก้นทะเลกลุ่มโอเปอเรชั่น คลีน ซี โพสต์คลิปวิดีโอนี้ลงในเพจเฟซบุ๊ก Opération Mer Propre เรียกร้องให้ผู้คนตระหนักถึงปัญหาขยะที่ตามมาหลังการแพร่ระบาดของโควิด-19 โดย นายโลรองต์ ลอมบาร์ด ผู้ก่อตั้งกลุ่มโอเปอเรชั่น คลีน ซี เปิดเผยว่า การสำรวจทะเลก่อนหน้านี้ นักดำน้ำไม่ได้พบขยะประเภทหน้ากากอนามัยมานานแล้ว และเชื่อว่าการพบในครั้งนี้เป็นจุดเริ่มต้นของขยะมลพิษประเภทใหม่ ที่เป็นสัญญาณเตือนว่าหากไม่ระวังให้ดี จะมีหน้ากากอนามัยใช้แล้วหลายล้านชิ้นต้องมาอยู่ในสภาพนี้ในช่วงการแพร่ระบาดของโควิด-19 รัฐบาลฝรั่งเศสสั่งให้มีการผลิตหน้ากากอนามัยกว่า 2 พันล้านชิ้นออกสู่ท้องตลาดเพื่อรองรับความต้องการใช้ ซึ่งอยู่ที่กว่า 200 ล้านชิ้นต่อสัปดาห์.ที่มาของภาพ: https://www.facebook.com/OperationMerPropre/?tn-str=k*F
พบหน้ากากอนามัย ถุงมือแพทย์ ใช้แล้วกลายเป็นขยะเกลื่อนก้นทะเลเมดิเตอร์เรเนียน นับเป็นผลกระทบทางด้านสิ่งแวดล้อมที่ตามมาจากการแพร่ระบาดของโควิด-19
หน้ากากอนามัย,โควิด-19,ปัญหาขยะ,สิ่งแวดล้อม,ฝรั่งเศส,ดำน้ำ,ทะเล